ଆସନ୍ତା ୨୦୨୧ରେ ଭାରତରେ ହେବ ଟି-୨୦ ବିଶ୍ବକପ୍ । ୨୦୨୨ରେ ଏହାର ପରବର୍ତୀ ସଂସ୍କରଣ ଆୟୋଜନ ଦାୟିତ୍ବ ଅଷ୍ଟ୍ରେଲିଆ ନେବ। ଶୁକ୍ରବାର ବିଳମ୍ବିତ ସଂଧ୍ୟାରେ ଭିଡ଼ିଓ କନ୍ଫରେନ୍ସ ଜରିଆରେ ଆଇସିସି ବୈଠକରେ ଏ ସମ୍ପର୍କରେ ନିଷ୍ପତ୍ତି ହୋଇଛି ।
ବାସ୍ତବରେ ଚଳିତ ବର୍ଷ ଅକ୍ଟୋବର ୧୮ ତାରିଖରୁ ଆଇସିସିର ଟି-୨୦ ବିଶ୍ବକପ୍ ଅଷ୍ଟ୍ରେଲିଆରେ ଆୟୋଜନ ହେବାର କାର୍ଯ୍ୟକ୍ରମ ଚୂଡ଼ାନ୍ତ ହୋଇଥିଲା । ମାତ୍ର କରୋନା ସଂକ୍ରମଣ ଦୃଷ୍ଟିରୁ ଏହାକୁ ସ୍ଥଗିତ ରଖାଯାଇଛି । ଏହାପରେ ଭାରତରେ ଆଇପିଏଲ୍ ଆୟୋଜନ ନିମନ୍ତେ ପଥ ପରିଷ୍କାର ହୋଇଛି । ୟୁଏଇ ରେ ସେପ୍ଟେମ୍ବର ୧୯ରେ ଆଇପିଏଲ୍ ଆୟୋଜନ ହେବ ।
